SAUK-hoës 'het nie denkvaardighede nie': verslag – praag.co.za — 20 jaar jonk!
SAUK-hoës 'het nie denkvaardighede nie': verslag
Riaan Cruywagen se laaste nuusuitsending. Het die SAUK daarmee saam 90% van hul vaardighede verloor?
'n Vaardigheidsoudit deur PricewaterhouseCoopers (PwC) het bevind dat die uitvoerende en senior bestuur van die SAUK "nie oor die minimum- strategiese denkvaardighede besik nie".
Die verslag deur die ouditeursmaatskappy is gister aan die parlement se kommunikasie-oorsigkomitee voorgelê. Daarin word insgelyks bevind dat 56 persent van die uitsaaier se bestuur nie in staat was om "afdoende probleemoplossingsvaardighede te toon" en om belangrike besluite te kan neem nie.
Wat hul kennis van digitale media betref, is die SAUK ook in die duister, veral wat betref die oorskakeling na digitale media.
Ondanks dié onbevoegdhede, het 'n lid van die SAUK-raad, Bongani Khumalo, aan die parlement gesê dat die raad heeltemal "goed funksioneer" en dat senior bestuurders mans en vroue "van hoë integreiteit" was met "doeltreffende oorsig oor hulle".
Skrywer Dan RoodtGepubliseer op 5 Februarie 2014 Kategorieë Nuus, Suider-AfrikaSleutelwoord Bongani Khumalo, SAUK, vaardighede